KOMMISSIONEN FOR DE EUROPÆISKE FÆLLESSKABER 
Bruxelles, den 23.07.1997 
KOM(97) 426 endelig udg. 
97/0216 (ACQ 
Forslag til 
RÅDETS AFGØRELSE 
om en afgørelse, der skal træffes af Associeringsrådet, der er oprettet ved Europaaftalen 
mellem De Europæiske Fællesskaber og deres medlemsstater på den ene side og Den 
Tjekkiske Republik på den anden side, undertegnet den 15. december 1993, vedrørende 
den tjekkiske regerings beslutning af 21. april 1997 om at indføre en 
importdeponeringsordning. 
(forelagt af Kommissionen) 

Begrundelse ' 
Den 21. april 1997 indførte den tjekkiske regering en importdeponeringsordning under 
henvisning til artikel 65 i Europaaftalen. Den underrettede samme dag ved en verbalnote 
Kommissionen herom. Den anførte, at importdeponeringsordningen var en del af en pakke 
af økonomiske foranstaltninger, der blev vedtaget den 16. april til at angribe en række 
økonomiske problemer, som feks. nedsat økonomisk vækst, et meget stort 
handelsunderskud og et voksende budgetunderskud. 
Artikel 65 i Europaaftalen fastsætter, at hver af parterne kan træffe restriktive 
foranstaltninger, herunder i forbindelse med import, i tilfælde af alvorlige 
betalingsbalancevanskeligheder eller umiddelbar trussel herom. Kommissionen måtte på 
basis af foreliggende oplysninger konkludere, at betingelserne i artikel 65 ikke var opfyldt. 
Den underrettede Tjekkiet herom ved verbalnote af 28. april og anmodede om 
hastekonsultationer med sigte på foranstaltningens tilbagetrækning. 
Efter indledende konsultationer mellem Kommissionen og de tjekkiske myndigheder den 
29. april trådte Associeringsudvalget EU/Tjekkiet sammen' den 29. maj for at forsøge at 
løse problemet. Det lykkedes ikke udvalget at nå til enighed, bortset fra at det enedes om 
at etablere en udvidet økonomipolitisk dialog mellem parterne for i flere enkeltheder at 
undersøge økonomiske data og Tjekkiets økonomiske politik. 
Ved denne lejlighed meddelte Fællesskabet de tjekkiske myndigheder, at hvis sidstnævnte 
ikke havde genskabt forhold, der var forenelige med Europaaftalen, inden udgangen af 
juni, ville Fællesskabet forelægge Associeringsrådet et udkast til afgørelse med henblik på 
bilæggelse af tvisten i overensstemmelse med artikel 107, stk. 2. 
Den 30. juni 1997 fandt det første møde sted som led i den økonomipolitiske dialog. De 
oplysninger, som Tjekkiet fremlagde ved denne lejlighed, viste igen, at betingelserne i 
artikel 65 ikke var opfyldt. De tjekkiske myndigheder meddelte Kommissionen, at de ikke 
ville tilbagetrække foranstaltningen på kortere sigt. 
De tjekkiske myndigheder fremførte samme holdning på mødet i Associeringsudvalget 
EU/Tjekkiet den 11. juli 1997. 
I betragtning af det ovenfor anførte vil Fællesskabet nu følge tvistbilæggelsesproceduren i 
artikel 107 i Europaaftalen. Den stiller derfor i overensstemmelse med aftalens artikel 107, 
stk. 2, forslag til vedlagte udkast til afgørelse, som skal træffes af Associeringsrådet, og 
hvorefter Tjekkiet skal afskaffe importdeponeringsordningen inden udgangen af juli. Hvis 
Tjekkiet ikke accepterer dette forslag, vil Fællesskabet i overensstemmelse med artikel 
107, stk. 4, udpege en voldgiftsmand. Tjekkiet skal da udpege en voldgiftsmand fra sin 
side, og Associeringsrådet udpeger en tredje. Voldgiftskendelserne træffes med flertal. 
Kommissionen anmoder derfor Rådet om at vedtage vedlagte forslag til Rådets afgørelse. 
.2-3 
Forslag til Rådets afgørelse * 
om en afgørelse, der skal træffes af det associeringsråd, der er oprettet ved Europaaftalen 
mellem De Europæiske Fællesskaber og deres medlemsstater på den ene side og Den 
Tjekkiske Republik på den anden side 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113 sammen med artikel 228, stk. 2, 
under henvisning til Europaaftalen om oprettelse af en associering mellem De Europæiske 
Fællesskaber og deres medlemsstater og Den Tjekkiske Republik på den anden side; 
under henvisning til Rådets og Kommissionens afgørelse af 19. december 1994 om 
indgåelse af denne Europaaftale, særlig artikel 2, stk. 1, 
under henvisning til forslag fra Kommissionen, og 
ud fra følgende betragtninger: 
Artikel 107, stk. 2, i Europaaftalen fastsætter, at det associeringsråd, der er oprettet ved 
denne aftale, kan bilægge enhver tvist vedrørende anvendelsen eller fortolkningen af 
aftalen ved en afgørelse; 
den 21. april 1997 indførte Tjekkiet en importdeponeringsordning under henvisning til 
artikel 65 i Europaaftalen; 
Fællesskabet har konkluderet, at betingelserne i artikel 65 ikke var opfyldt på det 
tidspunkt, hvor Tjekkiet indførte importdeponeringsordningen, og det underrettede 
Tjekkiet herom ved verbalnote af 28. april 1997 med anmodning om konsultationer om 
importdeponeringsordningen og dens tilbagetrækning; 
det lykkedes ikke på det særlige møde den 29. maj 1997 i det associeringsudvalg, der er 
nedsat ved Europaaftalen, som Fællesskabet havde anmodet om til drøftelse af 
foranstaltningen med henblik på at finde en løsning, at opnå enighed, ud over at det blev 
vedtaget at etablere en udvidet økonomipolitisk dialog mellem parterne; 
de økonomiske oplysninger, som Tjekkiet fremlagde på det første møde, der blev afholdt 
som led i den udvidede økonomipolitiske dialog den 30. juni 1997, viste igen, at 
betingelserne i artikel 65 ikke var opfyldt; 
de tjekkiske myndigheder oplyste ved denne lejlighed, at importdeponeringsordningen 
ikke ville blive trukket tilbage på kortere sigt, hvilken holdning igen blev fremført på 
mødet i Associeringsudvalget EU/Tjekkiet den 11. juli 1997; 
da tvisten ikke har rundet nogen tilfredsstillende løsning, bør tvistbilæggelsesproceduren i 
artikel 107, stk. 2, bringes i anvendelse; 
Fællesskabet og Tjekkiet ønsker at foretage en fælles vurdering af Tjekkiets økonomiske 
politik på mellemlang sigt med henblik på at styrke den økonomipolitiske dialog mellem 
Fællesskabet og Tjekkiet i tiden forud for tiltrædelse -
TRUFFET FØLGENDE AFGØRELSE: 
Den holdning, som Fællesskabet skal indtage i det associeringsråd, der er oprettet ved 
Europaaftalen om oprettelse af en associering mellem De Europæiske Fællesskaber og 
deres medlemsstater på den ene side og Den Tjekkiske Republik på den anden side, hvad 
angår bilæggelsen af tvisten om importdeponeringsordningen, bygger på det udkast til 
afgørelse, som skal træffes af Associeringsrådet, og som er bilagt denne afgørelse. 
Udfærdiget i Bruxelles, den 
På Rådets vegne 
Formand 
Afgørelse nr. .../97 truffet af Associeringsrådet mellem De Europæiske Fællesskaber 
og deres medlemsstater på den ene side og Den Tjekkiske Republik på den anden 
side den .... 1997 
om bilæggelse af tvisten mellem Den Europæiske Union og Den Tjekkiske Republik 
vedrørende importdeponeringsordningen i overensstemmelse med artikel 107, stk. 2, i 
Europaaftalen mellem De Europæiske Fællesskaber og deres medlemsstater på den ene 
side og Den Tjekkiske Republik på den anden side 
Associeringsrådet har -
under henvisning til Europaaftalen om oprettelse af en associering mellem De Europæiske 
Fællesskaber og deres medlemsstater på den ene side og Den Tjekkiske Republik på den 
anden side, særlig artikel 107, og 
ud fra følgende betragtninger: 
Artikel 107, stk. 2, i Europaaftalen fastsætter, at det associeringsråd, der er oprettet ved 
denne aftale, kan bilægge enhver tvist vedrørende anvendelsen eller fortolkningen af 
aftalen ved en afgørelse; 
Tjekkiet indførte den 21. april 1997 under henvisning til artikel 65 i Europaaftalen en 
importdeponeringsordning for en lang række forbrugergoder og landbrugsprodukter, som 
den underrettede Den Europæiske Union om ved verbalnote af 21. april; 
Fællesskabet har konkluderet, at betingelserne i artikel 65 ikke var opfyldt på det 
tidspunkt, hvor Tjekkiet indførte importdeponeringsordningen, og det underrettede 
Tjekkiet herom ved verbalnote af 28. april 1997 med anmodning om konsultationer om 
importdeponeringsordningen og dens tilbagetrækning; 
det lykkedes ikke på det særlige møde den 29. maj 1997 i det associeringsudvalg, der er 
nedsat ved Europaaftalen, som Fællesskabet havde anmodet om til drøftelse af 
foranstaltningen med henblik på at finde en løsning, at opnå enighed, ud over at det blev 
vedtaget at etablere en økonomipolitisk dialog mellem parterne; 
de økonomiske oplysninger, som Tjekkiet fremlagde på det første møde, der blev afholdt 
som led i den udvidede økonomipolitiske dialog den 30. juni 1997, viste igen, at 
betingelserne i artikel 65 ikke var opfyldt; 
de tjekkiske myndigheder oplyste ved denne lejlighed, at importdeponeringsordningen 
ikke ville blive trukket tilbage på kortere sigt, hvilken holdning igen blev fremført på 
mødet i Associeringsudvalget EU/Tjekkiet den 11. juli 1997; 
da tvisten ikke har fundet nogen tilfredsstillende løsning, bør tvistbilæggelsesproceduren i 
artikel 107, stk. 2, bringes i anvendelse; 
Fællesskabet og Tjekkiet ønsker at foretage en fælles vurdering af Tjekkiets økonomiske 
politik på mellemlang sigt med henblik på at styrke den økonomipolitiske dialog mellem 
Fællesskabet og Tjekkiet i tiden forud for tiltrædelse -
truffet følgende afgørelse: 
Artikel 1 < 
Den Tjekkiske Republik trækker senest den 15. september 1997 den 
importdeponeringsordning, som deri indførte den 21. april 1997, tilbage. 
Artikel 2 
Fællesskabet og Den Tjekkiske Republik intensiverer den økonomipolitiske dialog mellem 
dem, som de enedes om den 29. maj 1997. 
Udfærdiget i Bruxelles, den 
På Associeringsrådets vegne 
Formand 
ISSN 0254-1459 
KOM(97) 426 endelig udg. 
DOKUMENTER 
DA 11 09 01 
Katalognummer : CB-C0-97-428-DA-C 
ISBN 92-78-23785-X 
Kontoret for De Europæiske Fællesskabers Officielle Publikationer 
L-2985 Luxembourg 
f